Missatge: Amb l'empremta dactilar n'hi haurà prou per pagar qualsevol serveiRedacció Actualitzat a les 15:04 h   25/08/2012 Arriba la fi dels moneders, les butxaques i les contrasenyes per memoritzar. Amb l'empremta dactilar n'hi haurà prou per pagar qualsevol servei. La idea és de l'empresa catalana Paytouch, una "starp-up" tecnològica, la primera al món que està intentant implantar una plataforma de pagament que funciona escanejant els dits. Segons Xavier Peso, director general de Paytouch, "No he de posar el pin, no he de posar contrasenyes, no he de firmar, simplement posant els dits en cinc segons ja hauré pagat". Sergi Almar, director tecnològic de Paytouch, diu "Fem un pagament a través de l'entitat bancària, que ens garanteix que hi ha fons i que la gestió s'ha pogut fer satisfactòriament".Per donar-s'hi d'alta cal adreçar-se a una estació de registre i vincular les dades biomètriques a les de la targeta de crèdit. El procés només es fa un cop a la vida. Ara com ara, molt pocs establiments han adquirit aquest sistema i es treballa per difondre'l internacionalment en hotels, creuers o parcs temàtics. "Un altre escenari on es pot aplicar és allà on fas pagaments freqüents, cada setmana vas a la mateixa gasolinera o al mateix supermercat", diu Xavier PesoAls usuaris no se'ls cobra pel servei. Són els establiments qui en suporten el cost. Han calgut dos anys i mig per desenvolupar el projecte abans de comercialitzar-lo. Ara, el Ministeri d'Indústria l'ha incorporat al programa AVANZA.

Resposta: Molt còmode per quan vas a banyar-te a la piscina de l'hotel i et vols prendre en aquell moment un cocktail i així no has de portar sempre la cartera o targeta a sobre!!! Un gran invent, CATALÀ!!!